Tor Berntin Næss

Tor Berntin Næss (født 28. august 1942 i Inderøy i Nord-Trøndelag) er en tidligere norsk diplomat.

Han er cand.oecon. fra Universitetet i Oslo og arbeidet med internasjonale økonomiske spørsmål i Handelsdepartementet før han tiltrådte ved den norske OECD-delegasjonen i Paris (1974-1976). I 1989 ble han utnevnt til ekspedisjonssjef i Utenriksdepartementets utenriksøkonomiske avdeling og var norsk forhandlingsleder for Uruguayrunden og etableringen av Verdens handelsorganisasjon.

Næss var ambassadør til Belgia og Luxemburg 1996-2001 og til Canada 2005-2009 og er kommandør av Den kongelige norske fortjenstorden og ridder av 1.klasse av St. Olavs Orden.

Referanser

Norges ambassadører til Belgia
Norges ambassadører til Luxembourg
Norges ambassadører til Canada
Personer fra Inderøy kommune